**รายงานการประชุมสภาองค์การบริหารส่วนตำบลทุ่งใหญ่**

**เอกสารแนบท้าย 4**

**สมัยสามัญ สมัยที่ 3 ประจำปี พ.ศ. 2562 ครั้งที่ 1**

**วันพฤหัสบดี ที่ 15 สิงหาคม พ.ศ. 2562 เวลา 11.00 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภาฯ | *ดุสิต*  | *เยาวนาจารย์* |
| 2. | นายสุวิชัย | แก้วงาม | รองประธานสภาฯ | *สุวิชัย*  | *แก้วงาม* |
| 3. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์*  | *จำนงจิต* |
| 4. | นายถาวร | จำนงจิต | สมาชิกสภา อบต. หมู่ที่ 1 | *ถาวร*  | *จำนงจิต* |
| 5. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร*  | *สวนกูล* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร*  | *กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี*  | *หมูดจันทร์* |
| 8. | นายธิรพงค์ | ชัยนุรักษ์ | สมาชิกสภา อบต. หมู่ที่ 3 | *ธิรพงค์*  | *ชัยนุรักษ์* |
| 9. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์*  | *วงศ์กูล* |
| 10. | นายมโนช | ศรีสุขใส | สมาชิกสภา อบต. หมู่ที่ 6 | *มโนช*  | *ศรีสุขใส* |
| 11. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์*  | *สวัสดิวงค์* |
| 12. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์*  | *ชัยอินชะ* |
| 13. | นางพยอม | คหะวงค์ | สมาชิกสภา อบต. หมู่ที่ 9 | *พยอม*  | *คหะวงค์* |
| 14. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์*  | *หิรัญรัตน์* |
| 15 | นายสุจินต์ | สวัสดิ์วงศ์ |  สมาชิกสภา อบต. หมู่ที่ 10 | *สุจินต์*  | *สวัสดิวงศ์* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายสุรินทร์  | กาญจนารักษ์ | รองนายก อบต. | *สุรินทร์*  | *กาญจนารักษ์* |
| 2. | นายพฤทธิ์ | วิวรรณ | เลขานุการนายก อบต. | *พฤทธิ์*  | *วิวรรณ* |
| 3. | ส.ต.อ.สมพ้อง | เชาว์ภาษี | เลขานุการสภา | *สมพ้อง*  | *เชาว์ภาษี* |
| 4. | นายบุญพิชัย | หวังสุทธิ์ | ผู้อำนวยการกองช่าง | *บุญพิชัย*  | *หวังสุทธิ์* |
| 5. | นางสาวธนัญญสรณ์ | เพชรมาก | เจ้าพนักงานทรัพยากรธรณี | *ธนัญญสรณ์*  | *เพชรมาก* |

**ผู้ไม่มาประชุม**

-ไม่มี

/เริ่มประชุม...

|  |  |
| --- | --- |
| **เริ่มประชุม** | **เวลา 11.00 น.** |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภา ได้เรียกสมาชิกสภาฯและผู้เข้าร่วมประชุมทุกท่านเข้าห้องประชุม เมื่อนับองค์ประชุมครบตามกำหนดแล้ว จึงเชิญประธานสภาฯ ทำหน้าที่เป็นประธานการประชุม-ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1** | **เรื่องที่แจ้งให้ที่ประชุมทราบ** |
|  | -ไม่มี |
| **ระเบียบวาระที่ 2** | **เรื่อง รับรองรายงานการประชุม** |
| ประธานสภาฯ | -สำหรับการรับรองรายงานการประชุมครั้งที่ผ่านมา ขอยกไปในครั้งต่อไป |
| **ระเบียบวาระที่ 3** | **เรื่อง เพื่อพิจารณา** |
|  | **3.1 ขอขยายเวลาเสนอ ร่างข้อบัญญัติ เรื่อง งบประมาณรายจ่ายประจำปีงบประมาณ**  **พ.ศ. 2563** |
| ประธานสภาฯ | -ขอเชิญผู้บริหารท้องถิ่นซึ่งเป็นผู้ยื่นญัตติ ชี้แจงรายละเอียดต่อสภาด้วย ขอเชิญ |
| รองนายก อบต. | -เรียนประธานสภาและสมาชิกทุกท่าน ผมนายสุรินทร์ กาญจนารักษ์ รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงรายละเอียดให้สมาชิกสภาฯ ตามวาระการประชุมนี้ สืบเนื่อง ตามกำหนดการในแต่ละปีงบประมาณช่วงเวลานี้ จะเป็นช่วงที่ผู้บริหารท้องถิ่นจะได้เสนอร่างข้อบัญญัติตำบลเรื่องงบประมาณประจำปีถัดไป เสนอต่อสภาให้พิจารณา แต่สำหรับในปีงบประมาณ 2563 นี้ การจัดทำร่างงบประมาณ ยังไม่แล้วเสร็จ จึงไม่สามารถเสนอร่างงบประมาณดังกล่าวให้สภาพิจารณาได้ ก็ด้วยเหตุผลหลายประการที่สำคัญก็คือกองช่างที่ยังไม่ได้ทำประมาณการเขียนแบบให้แล้วเสร็จได้ จึงได้ขอขยายเวลาการเสนอร่างข้อบัญญัติดังกล่าวต่อสภาต่อไป |
| ประธานสภา | -มีสมาชิกสภาท่านใดจะซักถามสงสัยอะไรหรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่านผม นายสุวิชัย แก้วงาม ในฐานะสมาชิกสภา หมู่ 3 ท่านประธานครับ ตามระเบียบกระทรวงมหาดไทยว่าด้วยวิธีการงบประมาณ ขององค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 3) พ.ศ. 2543 วิธีการงบประมาณข้อที่ 23 วรรคสาม ข้อ 24 วรรคสี่ กองช่างได้ประมาณการไม่แล้วเสร็จ ผมเคยได้เข้าร่วมประชุมเชิงปฏิบัติการจัดทำงบประมาณที่นครศรีธรรมราชมาแล้ว สรุปว่า ผู้บริหารได้ขอขยาย ซึ่งยังไม่ได้นำร่างใดเสนอสภา ข้อ 24 นั้น การขอขยายร่างต้องเสนอต่อสภาท้องถิ่น แต่ผมอยากเรียนถามผู้บริหาร เจ้าหน้าที่งบประมาณ ทั้งนายกและปลัดออกมาชี้แจงเกี่ยวกับการเสนอร่างหรือการขอขยาย ทั้งการขยายควรไม่เกินวันที่ 1 ตุลาคม  |
| สมาชิกสภา | -เรียนประธานสภาและสมาชิกสภาทุกท่านผม นายพรสวัสดิ์ จำนงจิต สมาชิกสภา หมู่ 1 ผมเห็นว่าท่านสุวิชัยพูดชัดเจน เวลาจ่ายขาดทำแป้บเดียว ในเรื่องนี้ผู้บริหารอย่ามาอ้างว่าทำไม่เสร็จ หรือทำไม่ทัน ทำไมไม่มีการวางแผนบริหารให้ดีครับ พนักงานของเราก็มีเยอะ มิทราบทำอะไรกันอยู่ถึงจัดทำร่างแต่นี้ไม่เสร็จ ครับ |
| สมาชิกสภา | -เรียนประธานสภาและสมาชิกสภาทุกท่านผม นายเจษฎาพร จำนงจิต สมาชิกสภา หมู่ 2 ผมมีความเห็นเหมือนท่านสุวิชัยที่ได้พูดอย่างชัดเจน รวมทั้งท่านพรสวัสดิ์ จำนงจิตครับ เรื่องนี้ต้องโทษผู้บริหารเพราะตั้งแต่เข้ามาเป็นสมาชิกครั้งนี้ถือเป็นครั้งแรกที่ไม่ได้เสนอร่างข้อบัญญัติงบประมาณทันตามกำหนด ทำให้ต้องมีการขอขยาย |

/ปลัด อบต....

|  |  |
| --- | --- |
| ปลัด อบต. | -เรียนประธานสภาและและผู้เข้าร่วมประชุมทุกท่าน ผม ส.ต.อ.สมพ้อง เชาว์ภาษี ปลัดองค์การบริหารส่วนตำบลทุ่งใหญ่ ในฐานะเจ้าหน้าที่งบประมาณ ใคร่ขออนุญาตต่อสภาชี้แจงรายละเอียดขั้นตอนการจัดทำร่างข้อบัญญัติงบประมาณในปี 63 ให้ทุกท่านเข้าใจด้วยว่า ปลายเดือนมิถุนายน ต้นเดือนกรกฎาคม ผมได้แจ้งด้วยวาจาและบันทึกข้อความไปยังกองต่างๆแล้ว ให้จัดทำร่างหรือค่าใช้จ่ายในแต่ละกอง ทุกปีก็จะทำแบบนี้เป็นประจำ แต่เมื่อใกล้กำหนดที่จะเสนอร่างต่อสภาแล้วก็ยังไม่เสร็จสมบูรณ์ โดยเฉพาะกองช่าง ค่าใช้จ่ายในหมวดที่ดินและสิ่งก่อสร้างไม่แล้วเสร็จ ระเบียบงบประมาณก็เปิดโอกาสให้ขอขยายเวลาได้ และหากยังไม่เสนอและก่อนสิ้นปีงบประมาณยังไม่ประกาศใช้ทันปีงบประมาณที่จะถึง ระเบียบก็เปิดโอกาสให้ใช้ข้อบัญญัติงบประมาณฉบับเก่าไปพลางก่อน ก็มิใช่ว่าผู้เกี่ยวข้องจะละเลยไม่เร่งจัดทำข้อบัญญัติให้แล้วเสร็จ ผมยอมรับความบกพร่องในฐานะเจ้าหน้าที่งบประมาณ แต่ก็ต้องโทษผู้เกี่ยวข้องส่วนอื่นๆด้วย ที่จัดทำรายละเอียดไม่แล้วเสร็จด้วยครับ |
| สมาชิกสภา | -เรียนประธานสภาและสมาชิกสภาทุกท่านผม นายเจษฎาพร จำนงจิต สมาชิกสภา หมู่ 2 ผมเข้าใจที่ปลัดได้อธิบาย ส่วนตัวเห็นด้วยนะครับ แต่ก็มีข้อบกพร่องที่ไม่ได้ทำให้เสร็จในเวลาที่กำหนด |
| สมาชิกสภา | -เรียนประธานสภาและสมาชิกสภาทุกท่านผม นายธิรพงค์ ชัยนุรักษ์ สมาชิกสภา หมู่ 4 ผมเห็นใจครับ ที่งานเยอะทำไม่ทัน แต่ผู้บริหารก็ต้องแก้ไขด้วยครับ |
| ประธานสภาฯ | -ขอเชิญผู้บริหารสรุป ก่อนที่จะมีการลงมติต่อไป ขอเชิญ |
| รองนายก อบต. | -เรียนประธานสภาและสมาชิกสภาทุกท่านผม นายสุรินทร์ กาญจนารักษ์ รองนายก อบต.ทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงวาระในการประชุมนี้ ท่านประธานและสมาชิกสภาทุกท่านครับ ด้วยสภาวะการและภารกิจหลายๆอย่าง ทำให้ทางผู้บริหารไม่สามารถยื่นญัตติปี 63 ได้ทันตามกำหนดเวลา ก็ขอให้สมาชิกสภาพิจารณาอนุญาตด้วย และจะเร่งรัดเสนอและประกาศใช้ให้ทันภายในปีงบประมาณนี้ต่อไป |
| ประธานสภาฯ | -เมื่อไม่มีสมาชิกสภาท่านใดซักถาม สอบถามแล้ว ผมจะขอมติที่ประชุมว่าเห็นชอบให้ขยายเวลาเสนอ ร่างข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2563 หรือไม่ ขอมติที่ประชุม ขอมติครับ |
| **มติที่ประชุม** | **-เห็นชอบให้ขยายเวลาเสนอร่างข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2563 ด้วยคะแนนเสียง 14 เสียง งดออกเสียง 1 เสียง** |
|  | **3.2 พิจารณาอนุญาตประทานบัตรตามคำขอประทานบัตรที่ 1/2560 ของบริษัท บี.เอส.ไมนิ่ง**  **(2003) จำกัด**  |
| ประธานสภาฯ | -สมาชิกสภาทุกท่าน ในระเบียบวาระที่ 3.2 นี้ เอกสารที่แจกไปแล้วและเมื่อเช้านี้ก็จะมีแจกเพิ่มเติมอีก ผมเห็นว่าเอกสารน่าจะมีไม่ครบถ้วน เกรงว่าหากให้สภามีการประชุม อาจมีความผิดได้ ไม่ทราบว่าท่านสมาชิกมีความเห็นอย่างไร ก่อนให้สมาชิกอภิปราย ขอเชิญผู้บริหารอธิบายรายละเอียดก่อน ขอเชิญ |
| รองนายก | -เรียนประธานสภาและสมาชิกสภาทุกท่านผม นายสุรินทร์ กาญจนารักษ์ รองนายก อบต.ทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงรายละเอียดการประชุมในวาระนี้ สืบเนื่องจาก สำนักงานอุตสาหกรรมจังหวัดนครศรีธรรมราช ได้ส่งหนังสือรายงานผลการรับฟังความคิดเห็นของชุมชนในพื้นที่ขอประทานบัตรของ บริษัท บี.เอส.ไมนิ่ง (2003) จำกัด ให้องค์การบริหารส่วนตำบลทุ่งใหญ่ปิดประกาศให้ทราบโดยทั่วกัน และให้นำเสนอที่ประชุมสภาองค์การบริหารส่วนตำบลทุ่งใหญ่ เพื่อพิจารณาการอนุญาตประทานบัตรตามคำขอเลขที่ 1/2560 ต่อไป ในส่วนของความรับผิดชอบของผู้บริหาร ก็ได้นำเสนอเอกสารหรือญัตติให้ทางสภาพิจารณาตามขั้นตอนต่อไป ส่วนเอกสารที่ครบหรือไม่ครบ เราก็ได้ส่งเท่าที่มีหรือที่ประธานได้ทราบแล้ว |

/สมาชิกสภาฯ...

|  |  |
| --- | --- |
| สมาชิกสภา | -เรียนประธานสภาและสมาชิกสภาทุกท่านผม นายเจษฎาพร จำนงจิต สมาชิกสภา หมู่ 2 ผมคิดว่าการประชุมวาระนี้ เอกสารไม่สมบูรณ์ น่าจะให้ฝ่ายบริหารถอนวาระการประชุมนี้ออกไปก่อนนะครับ |
| รองนายก | -เรียนประธานสภาและสมาชิกสภาทุกท่านผม นายสุรินทร์ กาญจนารักษ์ รองนายก อบต.ทุ่งใหญ่ ได้รับมอบหมายจากนายกองค์การบริหารส่วนตำบลทุ่งใหญ่ สมาชิกสภาครับ สำหรับเอกสารประกอบการพิจารณาตามวาระนี้นั้น ผมก็ได้หรือมีเอกสารเหมือนที่สมาชิกสภาทุกท่านมีอยู่ในมือครับ |
| สมาชิกสภา | -เรียนประธานสภาและสมาชิกสภาทุกท่านผม นายเจษฎาพร จำนงจิต สมาชิกสภา หมู่ 2 ก็ผมเสนอแล้วว่าเอกสารไม่เหมาะสมหรือสมบูรณ์มาตั้งแต่ต้น จึงขอให้ทางผู้บริหารได้ถอนญัตตินี้เสีย |
| ประธานสภา | -ท่านสมาชิกสภาทุกท่าน บังเอิญผมก็ได้รับเอกสารเพิ่มเติมเมื่อช่วงเช้าที่ผ่านมา ผมก็เลยไม่กล้าแจกจ่ายให้กับสมาชิกสภา ผมกลัวความผิดพลาดครับ |
| ปลัด อบต. | -เรียนประธานสภาและและสมาชิกสภาทุกท่าน ผมในฐานะปลัด อบต.และเลขานุการสภา ใคร่ขออธิบาย ในเบื้องต้นทางสำนักงานอุตสาหกรรมจังหวัดนครศรีธรรมราชได้มีหนังสือลงวันที่ 5 ตุลาคม 2561 ถึงนายกองค์การบริหารส่วนตำบลทุ่งใหญ่ เรื่อง ส่งรายงานผลการรับฟังความเห็นของชุมชนในพื้นที่ขอประทานบัตรของบริษัท บี.เอส.ไมนิ่ง (2003) จำกัด โดยในท้ายวรรคสอง ระบุว่า จังหวัดนครศรีธรรมราชโดยสำนักงานอุตสาหกรรมจังหวัดนครศรีธรรมราชได้จัดทำรายงานผลการรับฟังความเห็นเสร็จเรียบร้อยแล้ว จึงขอความอนุเคราะห์องค์การบริหารส่วนตำบลทุ่งใหญ่ ได้โปรดปิดประกาศดังกล่าวโดยเปิดเผยเป็นระยะเวลาไม่น้อยกว่าสามสิบวัน เพื่อให้ประชาชนในพื้นที่ที่ขอประทานบัตรได้รับทราบโดยทั่วกัน พร้อมทั้งให้องค์การบริหารส่วนตำบลทุ่งใหญ่ จัดประชุมสภาองค์การบริหารส่วนตำบล เพื่อให้ความเห็นในการพิจารณาอนุญาตประทานบัตรตามคำขอประทานบัตรที่ 1/2560 ของ บริษัท บี.เอส.ไมนิ่ง (2003) จำกัด แล้วส่งผลการพิจารณาให้จังหวัดทราบต่อไป ในการขอเพิ่มเอกสารมีแค่หนังสือปะหน้าและแผนที่เท่านั้น แม้สำนักงานจะรับหนังสือฉบับนี้ตั้งแต่วันที่ 10 ตุลาคม ที่ผ่านมาแล้ว ไม่ดำเนินการอะไร ท่านจะเอาเรื่องสำนักงานก็ได้ แต่ผมอยากรู้ว่าความเสียหายมีอะไรบ้าง ส่วนที่ผมขอเพิ่มนั้นเป็นแค่เพิ่มความสมบูรณ์ ส่วนเอกสารครบไม่ครบนั้นผมก็บอกไม่ได้ ผมก็ทราบตามที่ทุกท่านทราบเหมือนกัน อีกอย่างผมมาอยากบอกกับทุกท่านว่าตั้งแต่ผมมาทำงานที่นี้ ผมเจอกฐินหลายรายแล้ว และคิดว่ายังมีอีกเยอะแยะจะตามมา ผมไม่กลัวอะไรหรอกคับ เพราะหากไม่ทำผิดอะไรก็ไม่ต้องกลัวอะไร ผมถือว่าหากผมฟังคนอื่นก็ต้องฟังไปด้วย เพราะการทำงานไม่ได้ทำการคนเดียว เป็นไปในรูปคณะกรรมการมีขั้นตอน |
| สมาชิกสภา | -เรียนประธานสภาและสมาชิกสภาทุกท่านผม นายขวัญรักษ์ สวัสดิวงค์ สมาชิกสภา หมู่ 7 ท่านประธานครับ ส่วนตัวผม ผมเห็นใจทุกฝ่าย ต่างฝ่ายก็พูดด้วยเหตุผลของตนเองทั้งสิ้น ผมอยากฝากให้ช่วยพิจารณาถึงผลประโยชน์ส่วนรวมด้วย โครงการนี้ก็ผ่านการทำประชาคม ประชาวิจารณ์ของหมู่บ้านที่ได้ดำเนินการหรือที่ได้รับผลกระทบมาแล้ว วันนี้ให้สภาพิจารณาก็ต้องดำเนินการไปตามขั้นตอนครับ การถอนหรือไม่ถอนผมคิดว่าเป็นอำนาจของนายกเท่านั้น โดยเฉพาะตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง ฉบับที่ 2) พ.ศ 2554 ข้อ 28 ให้ดำเนินการประชุมระเบียบวาระ เว้นแต่ที่ประชุมสภาท้องถิ่นจะตกลงเป็นอย่างอื่นในคราวประชุมนั้น |
| สมาชิกสภา | -เรียนประธานสภาและสมาชิกสภาทุกท่านผม นายชัยทัศน์ ชัยอินชะ สมาชิกสภา หมู่ 8 ขอท้วงติง ท่านปลัด ท่านเป็นถึงปลัด เป็นข้าราชการท่านมาพูดในสภาฯได้อย่างไร ถ้าหากท่านโดนตรวจสอบหรือมีปัญหากับท่านอย่างหนึ่งอย่างใด มันจะทำให้ทุกอย่างมีปัญหา มันจะพังทั้งระบบ ทุกกองงาน ท่านพูดอย่างนี้แสดงว่าท่านมีเจตนาหรือตั้งใจมาทำลายให้องค์กรของเราเสียหายนะครับ ท่านไม่สมควรพูดแบบนี้ในสภาฯ |

/ประธานสภา...

|  |  |
| --- | --- |
| ประธานสภา | -สมาชิกสภาทุกท่าน พอดีวันนี้มีเจ้าหน้าที่จากสำนักงานอุตสาหกรรมจังหวัดนครศรีธรรมราช มาร่วมประชุมด้วย ผมจึงขออนุญาตเชิญเข้าห้องประชุม เพื่อมาอธิบายในเรื่องนี้ ขอเชิญครับ |
| เจ้าหน้าที่อุตสาหกรรมจังหวัดนครศรีฯ | -เรียนประธานสภา รองนายก อบต.ทุ่งใหญ่ และสมาชิกสภาตลอดจนผู้เข้าร่วมประชุมสภาทุกท่าน ดิฉันนางสาวธนัญญสรณ์ เพชรมาก ตำแหน่งเจ้าพนักงานทรัพยากรธรณีชำนาญการ จากสำนักงานอุตสาหกรรมจังหวัดนครศรีธรรมราช กลุ่มงานอุตสาหกรรมพื้นฐานและการเหมืองแร่ ซึ่งได้รับแจ้งจากท่านปลัดให้มาเข้าร่วมประชุมและชี้แจงการขอประทานบัตรที่ 1/2560 ของ บริษัท บี.เอส. ไมนิ่ง (2003) จำกัด ซึ่งตั้งอยู่หมู่ที่ 4 ตำบลทุ่งใหญ่ อ้างถึงหนังสือหนังสือที่ทางสำนักงานอุตสาหกรรมจังหวัดนครศรีธรรมราช ลงวันที่ 8 ตุลาคม 2561 ตามวรรคสอง ในการขอประทานบัตรการทำเหมืองแร่นั้น ตามพระราชบัญญัติแร่ พ.ศ. 2560 โดยขั้นตอนมีตั้งแต่ขออนุญาตออกตรวจสอบ แล้วทำประชาวิจารณ์รอบเหมืองแร่ในระยะ 500 เมตรโดยผลการรับฟังความเห็นก็ได้แจ้งให้ทาง อบต.ทุ่งใหญ่ ทราบและติดประกาศการคัดค้านแล้ว ในส่วนของวิธีการของประทานบัตรนั้น เมื่อเรื่องถึงสภาท้องถิ่นพิจารณาให้ความเห็นชอบ สภาท้องถิ่นก็ต้องพิจารณาตามความเหมาะสม ส่วนนี้ทางสำนักอุตสาหกรรมจังหวัดนครศรีธรรมราชก็ได้ส่งรายงานการจัดทำประชาวิจารณ์มาด้วยแล้ว หากสภาท้องถิ่นมีมติไม่เห็นชอบ ก็ให้ส่งรายงานการประชุมไปให้สำนักงานทราบเหมือนกัน แต่ทางสำนักงานก็มีวิธีดำเนินการตามขั้นตอนซึ่งจะต้องมีผู้ว่าราชการจังหวัดเป็นประธานว่าจะมีความเห็นดำเนินการอย่างหนึ่งอย่างใดต่อไป ในขั้นตอนการขอความเห็นชอบจากสภาท้องถิ่นก็ถือว่าเป็นขั้นตอนหนึ่งในการออกใบอนุญาตประทานบัตร ก็ขออนุญาตอธิบายเพียงแค่นี้ ขอขอบคุณ |
| ประธานสภาฯ | -มีสมาชิกสภาท่านใดจะซักถามอะไรหรือไม่ ขอเชิญ |
| สมาชิกสภา | -เรียนประธานสภาและสมาชิกสภาทุกท่าน ดิฉันนางพยอม คหะวงค์ สมาชิกสภา หมู่ 9 ในความเห็นส่วนตัวเข้าใจในคำอธิบายของเจ้าหน้าที่ให้เกียรติมาอธิบายขั้นตอนต่างๆ ซึ่งเข้าใจแล้วว่าขั้นตอนต่างๆเป็นอย่างไร เรื่องนี้ยังขาดแค่หนังสือปะหน้า รายละเอียดอื่นก็เห็นด้วยหมดค่ะ |
| ประธานสภาฯ | -มีสมาชิกสภาท่านใดจะซักถามอะไรอีกหรือไม่ หากไม่มีทางสภาจะต้องมีการตั้งคณะกรรมาธิการไปตรวจสอบหรือไม่ (ตรงนี้ไม่มีใครเสนอ ให้ตั้งคณะกรรมาธิการ) หากไม่มีใครเสนอก็ขอเชิญผู้บริหารสรุปครับ |
| รองนายก | -เรียนประธานสภาและสมาชิกสภาทุกท่านผม นายสุรินทร์ กาญจนารักษ์ รองนายก อบต.ทุ่งใหญ่ได้รับมอบหมายจากนายกองค์การบริหารส่วนตำบลทุ่งใหญ่ ให้มาชี้แจงและอธิบายในหัวข้อประชุมนี้ ตามที่ทุกท่านได้รับฟังคำชี้แจงตั้งแต่ต้นวาระแล้วและมีเจ้าหน้าที่ผู้เชี่ยวข้องโดยตรงได้มาอธิบายตามขั้นตอนต่างๆ ซึ่งก็ถือว่าชัดเจนและทุกคนเข้าใจพอที่จะพิจารณาได้แล้วว่ามีมติอย่างไรครับ |
| สมาชิกสภา | -เรียนประธานสภาและสมาชิกสภาทุกท่านผม นายธิระพงค์ ชัยนุรักษ์ สมาชิกสภา หมู่ 4 ผมในฐานะเจ้าของพื้นที่ ผมได้เข้าร่วมทำประชาคมของบริษัทมาแล้วเป็นไปด้วยดี ส่วนในพื้นที่ หากมีชาวบ้านเดือดร้อนผู้ประกอบการก็ช่วยเหลือแก้ไขให้เป็นอย่างดี งานบุญต่างๆก็เข้าร่วมทุกครั้ง มีกองทุนสวัสดิการรอบเหมืองแร่ มีการตรวจสุขภาพ ผมคิดว่าสภาแห่งนี้คงพิจารณาอนุญาตต่อไปครับ |
| ประธานสภาฯ | -เมื่อไม่มีสมาชิกสภาจะซักถามอีก ผมก็ขอมติที่ประชุมว่าให้ความเห็นชอบในการอนุญาตประทานบัตรตามคำขอประทานบัตรที่ 1/2560 ของบริษัท บี.เอส.ไมนิ่ง (2003) จำกัด หรือไม่ ขอมติครับ |
| **มติที่ประชุม** | **-เห็นชอบอนุญาตประทานบัตรตามคำขอประทานบัตรที่ 1/2560 ของบริษัท บี.เอส.ไมนิ่ง (2003) จำกัดด้วยคะแนนเสียง 10 เสียง งดออกเสียง 1 เสียง** |
| **ระเบียบวาระที่ 4** | **เรื่อง อื่นๆ** |
| ประธานสภาฯ | -มีสมาชิกสภาท่านใดจะซักถามหรือสอบถามอะไรบ้าง ขอเชิญ |

/สมาชิกสภา...

|  |  |
| --- | --- |
| สมาชิกสภา | -เรียนประธานสภาและสมาชิกสภาทุกท่านผม นายพรสวัสดิ์ จำนงจิต สมาชิกสภา หมู่ 1 จากกรณีที่เจ้าหน้าที่เก็บค่าน้ำของ อบต.ทุ่งใหญ่ มีปัญหากับผู้ใช้น้ำของ หมู่ที่ 2 แล้วมีการโพสต์ในโลกโซเชี่ยน มีการแจ้งความหมิ่นประมาท แต่มีเจ้าหน้าที่เป็นใครมากดดันเจ้าหน้าที่ให้ถอนแจ้งความพร้อมทั้งบอกกับเจ้าหน้าที่ว่าพวกกระผม 4-5 คน จะนำชาวบ้านมาขับไล่ที่ อบต. ทั้งที่พวกกระผมยังไม่รู้ เรื่องด้วยซ้ำ ใครที่คิดแบบนี้ทำกับเจ้าหน้าที่แบบนี้ขอให้ไปใส่ผ้าถุงเสีย หรือถ้าอยากเล่นการเมืองนัก ก็ขอให้ลาออกจากราชการมาได้เลย |
| ประธานสภาฯ | -สมาชิกสภาครับ ตอนนี้องค์ประชุมไม่ครบตามระเบียบฯ ผมเห็นว่าเราใช้เวลาการประชุมมามากแล้วเมื่อองค์ประชุมไม่ครบตามกำหนด ผมจึงขอขอบคุณสมาชิกสภาทุกท่านที่เข้าร่วมประชุมในวันนี้ หากมีการประชุมครั้งต่อไป จะแจ้งให้ทราบเป็นลายลักษณ์อักษรและขอปิดประชุม |
| **ปิดประชุม** | **เวลา 12.00 น.** |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) *พยอม คหะวงค์* ประธานกรรมการ | (ลงชื่อ) *อธิพัฒน์ วงศ์กูล* กรรมการ |
|  (นางพยอม คหะวงค์) |  (นายอธิพัฒน์ วงศ์กูล) |

|  |
| --- |
| (ลงชื่อ) *ชัยทัศน์ ชัยอินชะ* กรรมการ |
|  (นายชัยทัศน์ ชัยอินชะ)  |
|  |

ของปลัด

|  |  |
| --- | --- |
| สมาชิกสภา | -เรียนประธานสภาและสมาชิกสภาทุกท่านผม นายชัยทัศน์ ชัยอินชะ สมาชิกสภา หมู่ 8 ท่านประธานครับ ปลัดพูดจาไม่เหมาะสม พูดแบบนี้ได้ยังไง ท่านฟังคนอื่นก็ฟัง เป็นผู้บริหารพูดได้ไงครับท่านประธาน |
| สมาชิกสภา | -เรียนประธานสภาและสมาชิกสภาทุกท่านผม นายพรสวัสดิ์ จำนงจิต สมาชิกสภา หมู่ 1 ตอนนี้ผมได้รับการร้องเรียนจากชาวบ้านเรื่องเก็บค่าน้ำแล้วไปทะเลาะกับชาวบ้านแล้วนำไปโพสต์ลงในโลกโซเชี่ยล แล้วพูดว่าพวกผมจะนำมวลชนมากดดันเพื่อไล่เด็กคนนั้นออก ทำให้พวกผมเสียหา ผมไม่ทราบว่าใครเป็นคนพูด ท่านประธาน 4-5 คน ที่ไปบอกว่าพวกนี้แหละหาคนมาพูด ถ้าพูดแบบนี้ผมว่าไปใส่บ้านผมดีกว่านะ ถ้าอยากเล่นการเมืองให้ลาออกลงเล่นการเมืองได้เลย |
|  |  |

ของสมาชิก

|  |  |
| --- | --- |
| สมาชิกสภา | -เรียนประธานสภาและสมาชิกสภาทุกท่านผม นายชัยทัศน์ ชัยอินชะ สมาชิกสภา หมู่ 8 ขอท้วงติง ท่านปลัด ท่านเป็นถึงปลัด เป็นข้าราชการท่านมาพูดในสภาฯได้อย่างไร ถ้าหากท่านโดนตรวจสอบหรือมีปัญหากับท่านอย่างหนึ่งอย่างใด มันจะทำให้ทุกอย่างมีปัญหา มันจะพังทั้งระบบ ทุกกองงาน ท่านพูดอย่างนี้แสดงว่าท่านมีเจตนาหรือตั้งใจมาทำลายให้องค์กรของเราเสียหายนะครับ ท่านไม่สมควรพูดแบบนี้ในสภาฯ |
| สมาชิกสภา | -เรียนประธานสภาและสมาชิกสภาทุกท่านผม นายพรสวัสดิ์ จำนงจิต สมาชิกสภา หมู่ 1 จากกรณีที่เจ้าหน้าที่เก็บค่าน้ำของ อบต.ทุ่งใหญ่ มีปัญหากับผู้ใช้น้ำของ หมู่ที่ 2 แล้วมีการโพสน์ในโลกโซเชี่ยน มีการแจ้งความหมิ่นประมาท แต่มีเจ้าหน้าที่เป็นใครมากดดันเจ้าหน้าที่ให้ถอนแจ้งความพร้อมทั้งบอกกับเจ้าหน้าที่ว่าพวกกระผม 4-5 คน จะนำชาวบ้านมาขับไล่ที่ อบต. ทั้งที่พวกกระผมยังไม่รู้ เรื่องด้วยซ้ำ ใครที่คิดแบบนี้ทำกับเจ้าหน้าที่แบบนี้ขอให้ไปใส่ผ้าถุงเสีย หรือถ้าอยากเล่นการเมืองนัก ก็ขอให้ลาออกจากราชการมาได้เลย |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) พยอม คหะวงค์ ประธานกรรมการ | (ลงชื่อ) อธิพัฒน์ วงศ์กูล กรรมการ |
|  (นางพยอม คหะวงค์) |  (นายอธิพัฒน์ วงศ์กูล) |

|  |
| --- |
| (ลงชื่อ) ชัยทัศน์ ชัยอินชะ กรรมการ |
|  (นายชัยทัศน์ ชัยอินชะ)  |
|  |



 (ลงชื่อ) ผู้ตรวจรายงานการประชุม

 (นายสุวิชัย แก้วงาม)

 รองประธานสภาองค์การบริหารส่วนตำบล ปฏิบัติหน้าที่

 ประธานสภาองค์การบริหารส่วนตำบลทุ่งใหญ่